**(N á v r h)**

**VYHLÁŠKA**

**Ministerstva zdravotníctva Slovenskej republiky**

z.......2025,

**ktorou sa mení a dopĺňa vyhláška Ministerstva zdravotníctva Slovenskej republiky č. 321/2005 Z. z. o rozsahu praxe v niektorých zdravotníckych povolaniach v znení neskorších predpisov**

Ministerstvo zdravotníctva Slovenskej republiky podľa § 28 ods. 2 zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení zákona č. 720/2004 Z. z. ustanovuje:

**Čl. I**

Vyhláška Ministerstva zdravotníctva Slovenskej republiky č. 321/2005 Z. z. o rozsahu praxe v niektorých zdravotníckych povolaniach v znení vyhlášky č. 542/2005 Z. z., vyhlášky č. 584/2008 Z. z., vyhlášky č. 334/2010 Z. z., vyhlášky č. 445/2013 Z. z., vyhlášky č. 28/2017 Z. z., vyhlášky č. 151/2018 Z. z., vyhlášky č. 295/2020 Z. z., vyhlášky č. 303/2020 Z. z., vyhlášky č. 214/2023 Z. z. a vyhlášky č. 115/2024 Z. z. sa mení a dopĺňa takto:

1. V § 1 ods. 1 písm. a) sa slovo „a” nahrádza čiarkou a na konci sa pripájajú tieto slová: „a asistent prepravy”.
2. V § 1 sa odsek 1 dopĺňa písmenom t) ktoré znie:

„t) zdravotníckeho pracovníka v ambulancii asistenčnej zdravotnej služby v zdravotníckych povolaniach lekár a zdravotnícky záchranár.”.

1. V § 2 ods. 1 úvodnej vete sa vypúšťajú slová „okrem lekára podľa odseku 2“ a za slová „v záchrannej zdravotnej službe“ sa vkladajú slová „na základe písomného poverenia podľa odseku 3 v rozsahu získaného vzdelania“.
2. V § 2 sa vypúšťa odsek 2.

Doterajší odsek 3 sa označuje ako odsek 2.

1. § 2 sa dopĺňa odsekmi 3 a 4, ktoré znejú:

„(3) Na samostatné vykonávanie odborných pracovných činností a špecializovaných pracovných činností podľa odseku 1 sa vyžaduje písomné poverenie odborného zástupcu príslušného poskytovateľa záchrannej zdravotnej služby. Poverenie sa vydáva najviac na tri roky podľa vzoru uvedeného v prílohe.

(4) Lekár v ambulancii asistenčnej zdravotnej služby vykonáva činnosti uvedené v odseku 1.“.

1. § 3 vrátane nadpisu znie:

**„§ 3**

**Rozsah praxe zdravotníckeho záchranára v záchrannej zdravotnej službe**

(1) Zdravotnícky záchranár v rámci neodkladnej zdravotnej starostlivosti v záchrannej zdravotnej službe, ako člen posádky ambulancie záchrannej zdravotnej služby, v rozsahu získaného vzdelania, pri výkone odborných pracovných činností samostatne,

1. odoberá základnú anamnézu od osoby, ktorej sa má poskytnúť neodkladná zdravotná starostlivosť, od jej príbuzných a iných svedkov udalosti
2. sleduje, hodnotí a zaznamenáva životné funkcie pomocou primeraných klinických a technických prostriedkov,
3. vykonáva posudzovanie zdravotného stavu osoby a stanovuje pracovnú diagnózu,
4. vykonáva prvotné ošetrenie všetkých poranení vrátane zastavenia krvácania,
5. vykonáva toaletu dýchacích ciest a zaisťuje ich priechodnosť a to buď manévrami, s použitím vzduchovodu alebo supraglotickými pomôckami,
6. vykonáva odstránenie cudzieho telesa pod priamou laryngoskopiou Magillovými kliešťami pri obštrukcii horných dýchacích ciest cudzím telesom u pacienta v bezvedomí,
7. vykonáva koniotómiu alebo koniopunkciu v indikovaných prípadoch,
8. vykonáva umelú pľúcnu ventiláciu za použitia samorozpínacieho vaku,
9. podáva kyslíkovú liečbu
10. podáva liečivá nebulizačne alebo inhalátorom,
11. vykonáva rozšírenú kardiopulmonálnu resuscitáciu podľa aktuálne platných odporúčaní vrátane farmakoterapie,
12. používa automatický a poloautomatický externý defibrilátor,
13. vykonáva rozšírenú resuscitáciu s použitím automatického mechanického prístroja na kompresie hrudníka,
14. vyhotovuje a vyhodnocuje záznam EKG krivky a na základe jeho vyhotovenia stanovuje pracovnú diagnózu,
15. používa magnet pri neadekvátnych výbojoch implantovaného kardioverter-defibrilátora,
16. vykonáva základné neurologické vyšetrenie a stanovuje pracovnú diagnózu cievnej mozgovej príhody,
17. odvádza pôrod, vykonáva prvé ošetrenie novorodenca, ošetruje rodičku,
18. ošetruje pneumotorax dostupnými prostriedkami a technikami,
19. zavádza žalúdočné sondy,
20. zavádza močový katéter u žien,
21. odoberá v prípade potreby biologický materiál na diagnostické účely,
22. zaisťuje periférny žilový vstup a intraoseálny vstup,
23. podáva izotonické roztoky elektrolytov intravenózne alebo intraoseálne
24. podáva roztok glukózy intravenózne alebo intraoseálne pri diagnostikovanej hypoglykémii,
25. podáva adrenalín intramuskulárne pri anafylaktickej reakcii,
26. podáva adrenalín nebulizačne,
27. podáva analgetiká - antipyretiká per os, per rectum, intramuskulárne, intravenózne alebo intraoseálne,
28. podáva metoxyflurán inhalačne,

ab) podáva deriváty benzodiazepínu per rectum, alebo intramuskulárne pri kŕčových stavoch,

ac) podáva anxiolytiká per os,

ad) podáva kortikosteroidy per rectum alebo intramuskulárne,

ae) podáva aktívne uhlie,

af) podáva kaptopril pri artériovej hypertenzii,

ag) podáva organické nitráty sublingválne,

ah) podáva antiagreganciá per os alebo do žalúdočnej sondy pri akútnom koronárnom syndróme,

ai) podáva heparíny intravenózne alebo intraoseálne pri akútnom koronárnom syndróme po konzultácii s lekárom oddelenia intervenčnej kardiológie príslušného poskytovateľa ústavnej zdravotnej starostlivosti,

aj) podáva antiastmatiká inhalačne,

ak) podáva antihistaminiká intravenózne, intramuskulárne pri alergickej reakcii,

al) podáva pri medzinemocničnom transporte osoby liečbu podľa písomnej ordinácie lekára, ktorý transport indikoval, okrem podávania krvnej transfúzie,

am) polohuje a imobilizuje osobu s prihliadnutím na rozsah a povahu poranenia alebo ochorenia a vyslobodzuje osobu, ak tým závažným spôsobom neohrozí svoj život alebo zdravie,

an) ohrieva alebo chladí osobu pri úrazoch spôsobených nízkymi alebo vysokými teplotami,

ao) ošetruje amputát vhodný na replantáciu,

ap) zabezpečuje transport osoby a podieľa sa na transporte osoby z miesta udalosti do vozidla ambulancie záchrannej zdravotnej služby dostupnými spôsobmi a prostriedkami, ak tým závažným spôsobom neohrozí svoj život alebo zdravie,

ar) sleduje nepretržite zdravotný stav, zabezpečuje základné životné funkcie a uspokojovanie potrieb osoby súvisiacich so zdravím, s chorobou a umieraním,

as) ošetruje drény, periférne a centrálne cievne katétre, permanentné močové katétre, sondy, kanyly a stómie,

at) udržuje rádiovú, telefónnu a dátovú komunikáciu s operačným strediskom tiesňového volania záchrannej zdravotnej služby a so všetkými zložkami integrovaného záchranného systému, spolupracuje pri navigácii v teréne,

au) zaisťuje bezpečnosť zásahu, ak tým závažným spôsobom neohrozí svoj život alebo zdravie,

av) spolupracuje pri navigácii ambulancie vrtuľníkovej záchrannej zdravotnej služby v teréne,

ax) zabezpečuje starostlivosť o telo mŕtvej osoby a v prípade úmrtia v ambulancii záchrannej zdravotnej služby odovzdáva telo v najbližšom ústavnom zdravotníckom zariadení,

ay) pri udalostiach s hromadným postihnutím osôb sa riadi pokynmi veliteľa zásahu vykonáva veliteľa zdravotníckeho zásahu a primárne triedenie ranených do príchodu zdravotníckeho záchranára s vysokoškolským vzdelaním prvého stupňa v bakalárskom študijnom programe v študijnom odbore urgentná zdravotná starostlivosť alebo lekára záchrannej zdravotnej služby, po ich príchode sa riadi pokynmi veliteľa zdravotníckeho zásahu,

az) vyslobodzuje osoby v spolupráci s ostatnými zložkami integrovaného záchranného systému, ak tým závažným spôsobom neohrozí svoj život alebo zdravie.

(2) Zdravotnícky záchranár so špecializáciou v špecializačnom odbore špecializovaná urgentná starostlivosť, získanou podľa predpisov účinných do 30. júna 2010, okrem samostatne vykonávaných odborných pracovných činností uvedených v odseku 1, v rámci neodkladnej zdravotnej starostlivosti v záchrannej zdravotnej službe ako člen posádky ambulancie rýchlej zdravotnej pomoci a ambulancie rýchlej zdravotnej pomoci „S“, pri výkone špecializovaných pracovných činností na základe písomného poverenia podľa odseku 5 v rozsahu získaného vzdelania samostatne podáva

1. kortikosteroidy intravenózne alebo intraoseálne,
2. prokinetiká intramuskulárne alebo intravenózne,
3. spazmolytiká intramuskulárne alebo intravenózne,
4. diazepam intravenózne alebo intraoseálne pri kŕčových stavoch
5. síran horečnatý intramuskulárne a intravenózne pri preeklampsii a eklampsii,
6. furosemid intravenózne pri pľúcnom edéme,

(3) Zdravotnícky záchranár s vysokoškolským vzdelaním prvého stupňa v bakalárskom študijnom programe urgentná zdravotná starostlivosť v študijnom odbore zdravotnícke vedy, okrem samostatne vykonávaných odborných pracovných činností uvedených v odsekoch 1, v rámci neodkladnej zdravotnej starostlivosti, ako člen posádky ambulancie rýchlej zdravotnej pomoci a ambulancie rýchlej zdravotnej pomoci „S“, pri výkone odborných pracovných činností na základe písomného poverenia podľa odseku 5 v rozsahu získaného vzdelania samostatne

1. podáva kortikosteroidy intravenózne alebo intraoseálne,
2. podáva prokinetiká intramuskulárne alebo intravenózne,
3. podáva spazmolytiká intramuskulárne alebo intravenózne,
4. podáva diazepam intravenózne alebo intraoseálne pri kŕčových stavoch
5. podáva atropín dostupnou cestou,
6. podáva tramadol dostupnou cestou,
7. podáva ketamín dostupnou cestou v analgetickej dávke,
8. podáva nesteroidné antiflogistiká a antireumatiká dostupnou cestou,
9. podáva urapidil intravenózne, pri náhlej cievnej mozgovej príhode na stabilizáciu krvného tlaku, po konzultácii s lekárom špecializovaného centra pre liečbu cievnej mozgovej príhody,
10. podáva antiemetiká dostupnou cestou,
11. podáva antiastmatiká dostupnou cestou,
12. podáva kyselinu tranexámovú intravenózne alebo intraoseálne,
13. podáva síran horečnatý dostupnou cestou,
14. podáva furosemid intravenózne,
15. podáva antidotá dostupnou cestou,
16. používa externý defibrilátor aj v manuálnom režime,
17. vykonáva umelú pľúcnu ventiláciu v periresuscitačnom období, za použitia ventilátora s monitorovaním EtCO2
18. používa defibrilátor na externú transtorakálnu kardiostimuláciu a elektrickú kardioverziu pri bezprostrednom ohrození života,
19. pri udalostiach s hromadným postihnutím osôb sa riadi pokynmi veliteľa zásahu, vykonáva veliteľa zdravotníckeho zásahu a ďalšie veliteľské funkcie, vykonáva primárne triedenie a podieľa sa pri odstraňovaní následkov udalosti s hromadným postihnutím osôb,
20. vykonáva diferenciálnu diagnostiku, stanovuje hlavné a vedľajšie diagnózy v súlade s anamnézou, fyzikálnym vyšetrením a ďalšími vyšetreniami,
21. rozhoduje o ponechaní osoby na mieste zásahu alebo jej transporte do zdravotníckeho zariadenia, v závislosti od zdravotného stavu osoby, vykonaných vyšetrení a liečebných postupov,

(4) Zdravotnícky záchranár s vysokoškolským vzdelaním prvého stupňa v bakalárskom študijnom programe urgentná zdravotná starostlivosť v študijnom odbore zdravotnícke vedy, so špecializáciou v špecializačnom odbore starostlivosť o kriticky chorých, okrem samostatne vykonávaných odborných pracovných činností a špecializovaných pracovných činností uvedených v odsekoch 1 až 3, v rámci neodkladnej zdravotnej starostlivosti v záchrannej zdravotnej službe, ako člen posádky ambulancie špecializovanej rýchlej zdravotnej pomoci a ambulancie rýchlej zdravotnej pomoci, pri výkone špecializovaných pracovných činností na základe písomného poverenia podľa odseku 5 v rozsahu získaného vzdelania samostatne

1. vykonáva bilaterálnu dekompresiu hrudníka (torakostómiu) u traumatického pacienta so zastavením krvného obehu,
2. podáva midazolam v indikovaných prípadoch dostupnou cestou,
3. podáva morfín dostupnou cestou, pri infarkte myokardu s eleváciami ST segmentu,
4. podáva pri sekundárnom transporte osoby liečbu podľa písomnej ordinácie lekára, vrátane krvnej transfúzie,
5. podáva noradrenalín kontinuálne intravenózne alebo intraoseálne,
6. vykonáva prednemocničnú ultrasonografiu za účelom diagnostiky akútnych stavov a vykonávania terapeutických výkonov, a to po získaní príslušnej kvalifikácie podľa osobitného predpisu,
7. pri udalostiach s hromadným postihnutím osôb okrem samostatne vykonávaných činností podľa odseku 1, písmena ay) a odseku 3, písmena s), vykonáva do príchodu lekára na miesto udalosti sekundárne triedenie (retriáž) a zvláda riadenie zásahu v jednotlivých veliteľských pozíciách a komplexne koordinuje zdravotnícku časť, vrátane koordinácie veliteľských pozícií pri udalosti s hromadným postihnutím osôb.

(5) Na samostatné vykonávanie odborných pracovných činností a špecializovaných pracovných činností uvedených v odsekoch 2 až 4 sa vyžaduje písomné poverenie odborného zástupcu príslušného poskytovateľa záchrannej zdravotnej služby. Poverenie sa vydáva najviac na tri roky podľa vzoru uvedeného v prílohe.

(6) Okrem samostatne vykonávaných odborných činností uvedených v odseku 1 zdravotnícky záchranár ako člen posádky ambulancie rýchlej lekárskej pomoci, ambulancie rýchlej lekárskej pomoci v stretávacom režime “RV“, ambulancie rýchlej lekárskej pomoci s vybavením mobilnej intenzívnej jednotky, ambulancie vrtuľníkovej záchrannej zdravotnej služby, spolupracuje s lekárom pri poskytovaní neodkladnej zdravotnej starostlivosti.

(7) Zdravotnícky záchranár ako vodič ambulancie záchrannej zdravotnej služby

1. spolupracuje s lekárom a so zdravotníckym záchranárom pri poskytovaní neodkladnej zdravotnej starostlivosti,
2. podieľa sa na transporte osoby z miesta udalosti do vozidla dostupnými spôsobmi a prostriedkami.

(8) Pri výkone odborných pracovných činností a špecializovaných pracovných činností zdravotníckym záchranárom na urgentnom príjme ústavného zdravotníckeho zariadenia sa ustanovenia odsekov 1 až 5 použijú primerane.

(9) Zdravotnícky záchranár vo vojenskom zdravotníctve vykonáva samostatne činnosti podľa odsekov 1 a 7 a na základe písomného poverenia hlavného lekára ozbrojených síl Slovenskej republiky alebo ním povereného lekára vo vojenskom zdravotníctve so špecializáciou v špecializačnom odbore urgentná medicína alebo lekára so špecializáciou v špecializačnom odbore anestéziológia a intenzívna medicína vykonáva samostatne podávanie transfúznych liekov a odborné pracovné činnosti podľa odsekov 2 až 4.

(10) Zdravotnícky záchranár v ambulancii Hasičského záchranného zboru vykonáva samostatne odborné a špecializované pracovné činnosti podľa odseku 1 a na základe písomného poverenia odborného zástupcu príslušného poskytovateľa zdravotnej starostlivosti v ambulancii Hasičského záchranného zboru alebo ním povereného lekára so špecializáciou v špecializačnom odbore urgentná medicína alebo lekára so špecializáciou v špecializačnom odbore anestéziológia a intenzívna medicína vykonáva samostatne odborné pracovné činnosti podľa odsekov 2 až 4.

(11) Zdravotnícky záchranár v ambulancii Horskej záchrannej služby vykonáva samostatne odborné a špecializované pracovné činnosti podľa odseku 1 a na základe písomného poverenia odborného zástupcu príslušného poskytovateľa zdravotnej starostlivosti v ambulancii Horskej záchrannej služby alebo ním povereného lekára so špecializáciou v špecializačnom odbore urgentná medicína alebo lekára so špecializáciou v špecializačnom odbore anestéziológia a intenzívna medicína vykonáva samostatne odborné pracovné činnosti podľa odsekov 2 až 4.

(12) Zdravotnícky záchranár v ambulancii asistenčnej zdravotnej služby vykonáva samostatne odborné a špecializované pracovné činnosti podľa odsekov 1 až 4 v rozsahu získaného vzdelania.”.

1. Za § 3 sa vkladá § 3a, ktorý vrátane nadpisu znie:

**„§ 3a**

**Rozsah praxe asistenta prepravy v ambulancii záchrannej zdravotnej služby**

(1) Asistent prepravy v rámci neodkladnej zdravotnej starostlivosti v záchrannej zdravotnej službe ako člen posádky ambulancie špecializovanej prepravy v rozsahu získaného vzdelania samostatne

a) zabezpečuje starostlivosť o osobu počas transportu s pracovnou diagnózou už stanovenou operačným strediskom a/alebo odosielajúcim lekárom, zdravotníckym záchranárom, alebo sestrou,

1. odoberá anamnézu od osoby určenej na transport, alebo svedkov udalosti,
2. sleduje, hodnotí a zaznamenáva základné životné funkcie pomocou primeraných klinických a technických prostriedkov,
3. v prípade potreby konzultuje podmienky a smerovanie transportu a stav osoby s operačným strediskom,
4. poskytuje prvú pomoc,
5. zastavuje krvácanie pomocou tlakového obväzu a/alebo škrtidla,
6. vykonáva základnú podporu pri zlyhávaní životných funkcií, vykonáva základnú kardiopulmonálnu resuscitáciu,
7. používa automaticky, alebo poloautomatický externý defibrilátor,
8. ventiluje osobu pomocou dýchacieho samorozpínacieho vaku a tvárovej masky s pripojením kyslíka,
9. polohuje a používa imobilizačné techniky s prihliadnutím na rozsah a povahu poranenia alebo ochorenia,
10. polohuje a imobilizuje poranené časti tela osoby,
11. manipuluje s transportnými a imobilizačnými pomôckami a ďalším vybavením patriacim do povinného vybavenia ambulancie špecializovanej prepravy,
12. zabezpečuje transport osoby a podieľa sa na transporte osoby z miesta udalosti do vozidla ambulancie záchrannej zdravotnej služby dostupnými spôsobmi a prostriedkami,
13. sleduje nepretržite zdravotný stav, zabezpečuje základné životné funkcie a uspokojovanie potrieb osoby súvisiacich so zdravím, s chorobou a umieraním,
14. spolupracuje pri zabezpečovaní transportu osoby ambulanciou vrtuľníkovej záchrannej zdravotnej služby a pri lete letúnom, vykonáva transport osoby z heliportu/letiska do zdravotníckeho zariadenia ústavnej zdravotnej starostlivosti a naopak, vykonáva prepravu osoby ambulanciou špecializovanej prepravy ako technická podpora pre využitie technického a personálneho vybavenia vrtuľníkovej záchrannej zdravotnej služby,
15. v spolupráci s neonatologickými tímami zabezpečuje transport novorodenca, vykonáva prepravu osoby ambulanciou špecializovanej prepravy ako technická podpora pre využitie technického a personálneho vybavenia pri transporte novorodencov v inkubátoroch,
16. spolupracuje s inými typmi posádok záchrannej zdravotnej služby pri preberaní a preprave ošetrenej osoby do zdravotníckeho zaradenia,
17. udržuje rádiovú, telefónnu a dátovú komunikáciu s operačným strediskom záchrannej zdravotnej služby a so všetkými zložkami integrovaného záchranného systému, spolupracuje pri navigácii v teréne,
18. zaisťuje bezpečnosť zásahu, ak tým závažným spôsobom neohrozí svoj život alebo zdravie,
19. spolupracuje pri navigácii ambulancie vrtuľníkovej záchrannej zdravotnej služby v teréne,
20. pri udalostiach s hromadným postihnutím osôb na pokyn koordinačného strediska alebo operačného strediska záchrannej zdravotnej služby a v súčinnosti so zložkami integrovaného záchranného systému spolupracuje na činnostiach s tým súvisiacich, na pokyn veliteľa zásahu vyslobodzuje osoby, poskytuje prvú pomoc a na pokyn veliteľa odsunu vykonáva transport osôb,
21. v prípade konštatovania úmrtia osoby počas prepravy v ambulancii špecializovanej prepravy odovzdáva mŕtve telo osoby v najbližšom ústavnom zdravotníckom zariadení,
22. vedie zdravotnú dokumentáciu v predpísanej forme.

(2) Asistent prepravy v rámci neodkladnej zdravotnej starostlivosti v záchrannej zdravotnej službe ako člen posádky ambulancie špecializovanej prepravy na základe indikácie lekára, zdravotníckeho záchranára, alebo sestry

1. podáva kyslíkovú liečbu maskou alebo kyslíkovými okuliarmi, ovláda manipuláciu s tlakovými nádobami s medicinálnym kyslíkom, redukčným ventilom, prietokomerom a pomôckami pre inhaláciu kyslíka,
2. zabezpečuje zdravotnú starostlivosť o osobu, ktorá už má zavedené drény, periférne cievne katétre, permanentné močové katétre, sondy, kanyly a stómie,
3. zabezpečuje transport odberového tímu, darcu alebo príjemcu orgánov osôb zaradených do transplantačného programu,
4. zabezpečuje správnu manipulácie pri transporte tkanív a biologického materiálu.”.
5. § 4 vrátane nadpisu znie:

**„§ 4**

**Rozsah praxe sestry v ambulancii záchrannej zdravotnej služby**

(1) Odborné pracovné činnosti podľa § 3 ods. 1 môže v rámci neodkladnej zdravotnej starostlivosti v záchrannej zdravotnej službe samostatne vykonávať aj sestra so špecializáciou v špecializačnom odbore špecializovaná urgentná starostlivosť získanou podľa predpisov platných do 30. júna 2010 alebo sestra so špecializáciou v špecializačnom odbore anestéziológia a intenzívna starostlivosť, ktorá vykonávala pracovné činnosti v záchrannej zdravotnej službe do 31. augusta 2010.

(2) Špecializované pracovné činnosti podľa § 3 ods. 2 môže v rámci neodkladnej zdravotnej starostlivosti v záchrannej zdravotnej službe samostatne vykonávať aj sestra so špecializáciou v špecializačnom odbore špecializovaná urgentná starostlivosť získanou podľa predpisov platných do 30. júna 2010 alebo sestra so špecializáciou v špecializačnom odbore anestéziológia a intenzívna starostlivosť, ktorá vykonávala pracovné činnosti v záchrannej zdravotnej službe do 31. augusta 2010 na základe písomného poverenia podľa § 3 ods. 5.

(3) Okrem samostatne vykonávaných odborných pracovných činností podľa § 3 ods. 1 a špecializovaných pracovných činností podľa § 3 ods. 2, môže odborné pracovné činnosti podľa § 3 ods. 3 v rámci neodkladnej zdravotnej starostlivosti v záchrannej zdravotnej službe ako člen posádky ambulancie záchrannej zdravotnej služby samostatne vykonávať aj sestra s vysokoškolským vzdelaním v študijnom programe ošetrovateľstvo v študijnom odbore ošetrovateľstvo, so špecializáciou v špecializačnom odbore špecializovaná urgentná starostlivosť získanou podľa predpisov platných do 30. júna 2010 alebo so špecializáciou v špecializačnom odbore anestéziológia a intenzívna starostlivosť, ktorá vykonávala pracovné činnosti v záchrannej zdravotnej službe do 31. augusta 2010 na základe písomného poverenia podľa § 3 ods. 5.

(4) Okrem samostatne vykonávaných odborných činností uvedených v odseku 1 sestra ako člen posádky ambulancie rýchlej lekárskej pomoci, ambulancie rýchlej lekárskej pomoci v stretávacom režime “RV“, ambulancie rýchlej lekárskej pomoci s vybavením mobilnej intenzívnej jednotky, ambulancie vrtuľníkovej záchrannej zdravotnej služby, spolupracuje s lekárom pri poskytovaní neodkladnej zdravotnej starostlivosti.“.

1. Príloha znie:

„Príloha k

vyhláške č. 321/2005 Z. z.

**Vzor**

**POVERENIE PRE LEKÁRA, ZDRAVOTNÍCKEHO ZÁCHRANÁRA ALEBO SESTRU**

Poskytovateľ zdravotnej starostlivosti: ............................................................................

.............................................................................................................................................   
   
Odborný zástupca poskytovateľa zdravotnej starostlivosti:  
.............................................................................................................................................   
   
Poverujem lekára \* / zdravotníckeho záchranára \* / sestru v ambulancii záchrannej zdravotnej služby \*)  
.............................................................................................................................................

.............................................................................................................................................   
   
v rámci neodkladnej zdravotnej starostlivosti ako člena posádky ambulancie

.............................................................................................................................................   
   
samostatne vykonávať odborné pracovné činnosti podľa § 2 ods. 1 a § 3 ods. 2 a § 3 ods. 3 a § 3 ods. 4 \*\*) vyhlášky Ministerstva zdravotníctva Slovenskej republiky č. 321/2005 Z.z. o rozsahu praxe v niektorých zdravotníckych povolaniach v znení neskorších predpisov.  
   
Dátum vystavenia: ......................................... Platnosť poverenia do: ..............................   
   
Meno, priezvisko, odtlačok pečiatky a podpis odborného zástupcu poskytovateľa zdravotnej starostlivosti

.............................................................................................................................................   
Potvrdzujem svojím podpisom, že som bol zrozumiteľne poučený o rozsahu odborných pracovných činností a špecializovaných pracovných činností a s poverením súhlasím.

Dátum:......................................................  
   
Poverenie sa vyhotovuje v dvoch rovnopisoch, pričom jeden rovnopis uchováva príslušný poskytovateľ zdravotnej starostlivosti.

------------------  
\*) Nehodiace sa prečiarkne a uvedie sa meno a priezvisko osoby, ktorá poverenie vystavila.  
   
\*\*) Nehodiace sa prečiarkne a uvedie sa meno a priezvisko povereného zdravotníckeho

záchranára alebo sestry.”.

**Čl. II**

Táto vyhláška nadobúda účinnosť ..... 2025.